## Köztemetés

[Eljárás ismertetése](#_Eljárás_ismertetése_13)

[Eljáráshoz szükséges dokumentumok](#_Eljáráshoz_szükséges_dokumentumok_16)

[Eljárási illetékek](#_Eljárási_illetékek_33)

[Ügyintézési határidő](#_Ügyintézési_határidő_16)

[Ügyindítás helye](#_Ügyindítás_helye_2)

**Jogszabályi háttér**

* Az általános közigazgatási rendtartásról szóló 2016. évi CL. törvény
* A szociális igazgatásról és a szociális ellátásokról szóló 1993. évi III. törvény
* A pénzbeli és természetbeni szociális ellátások igénylésének és megállapításának, valamint folyósításának részletes szabályairól szóló 63/2006. (III. 27.) Korm. rendelet
* Nyíregyháza Megyei Jogú Város Önkormányzata Közgyűlésének a szociális rászorultságtól függő egyes pénzbeli és természetben nyújtott szociális ellátásokról szóló 21/2021. (VI.25.) önkormányzati rendelete

### Eljárás ismertetése

Nyíregyháza Megyei Jogú Város közigazgatási területén a polgármester – a halálesetről való tudomásszerzést követő huszonegy napon belül - gondoskodik az elhunyt személy közköltségen történő eltemettetéséről, ha

* nincs vagy nem lelhető fel az eltemettetésre köteles személy, vagy
* az eltemettetésre köteles személy az eltemettetésről nem gondoskodik.

Az eljárás menete:

* Kérelmet az erre a célra szolgáló formanyomtatványon lehet benyújtani.
* A köztemetés iránti kérelmet az arra szolgáló formanyomtatványon kell benyújtani, mely formanyomtatvány beszerezhető a Polgármesteri Hivatal Ügyfélszolgálati Centrumában, valamint elektronikus úton letölthető a Polgármesteri Hivatal honlapjáról.

Ügyfélfogadás helye: Ügyfélszolgálati Centrum Nyíregyháza, Kossuth tér 1., 26-27. számú ablak

Ügyfélfogadás ideje: hétfő, szerda: 8:00 – 12:00 és 13:00 – 16:30

 kedd: 8:00 – 12:00

 péntek: 8:00 – 13:00

* A kérelemhez csatolni kell a kérelmező és a vele egy háztartásban élő közeli hozzátartozók utolsó egy havi nettó jövedelmének igazolását, a halotti anyakönyvi kivonatot, valamint a halott vizsgálati bizonyítvány temettető részére kiállított példányát.
* Amennyiben az elhunytnak nincs hozzátartozója, vagy a hozzátartozója nem lelhető fel az eljárást azon hatóság kezdeményezi, aki a halálesetről tudomással bír (kórház, rendőrség).
* Abban az esetben, ha az elhunytnak a hozzátartozója kezdeményezi a közköltségen történő eltemettetést, úgy ő nyilatkozatot tesz arról, hogy tudomásul veszi, hogy az elhunyt személy eltemettetéséről a polgármester a helyben szokásos legolcsóbb temetéssel - hamvasztás útján - gondoskodik.
* A közköltségen történő temetés iránti kérelem beérkezését követően a lehető legrövidebb időn belül a Nyíregyháza Megyei Jogú Város Polgármesteri Hivatal Szociális és Köznevelési Osztálya a Szabolcs-Szatmár-Bereg Megyei Temetkezési Kft-től megrendeli a temetést; intézkedik a hozzátartozó értesítéséről.
* A polgármester határozatban engedélyezi a köztemetés elrendelését, a felmerült költségek megfizetését, ezzel egyidejűleg intézkedik arról, hogy a költségekre hagyatéki hitelezői igényt jelent be a területileg illetékes közjegyzőnél.
* Amennyiben az elhunyt személy elhalálozása időpontjában fennálló lakóhelye nem Nyíregyháza volt, úgy a polgármester határozatával megkeresi az utolsó lakóhely szerinti települési önkormányzatot a köztemetés költségeinek megtérítése iránt. A megtérítés iránti igényt a köztemetés elrendelésétől számított egy hónapon belül be kell jelenteni.
* A nyíregyházi lakóhellyel rendelkező elhunyt köztemetése költségének mértékéig az illetékes közjegyző felé hagyatéki hitelezői igényt jelentünk be. A köztemetés költségének visszatérítése – jogszabályban előírtaknak megfelelően – a végleges hagyatéki eljárást követően az örökösök között egyenlő arányban oszlik meg. A köztemetés összegének visszafizetésére – jogszabályban meghatározottak szerint – mentesítés vagy részletfizetési kedvezmény biztosítható.

### Eljáráshoz szükséges dokumentumok

Kérelmet az erre a célra szolgáló formanyomtatványon lehet benyújtani.

A kérelemhez csatolni kell

* a kérelmező és a vele egy háztartásban élő közeli hozzátartozók utolsó egy havi nettó jövedelmének igazolását,
* a halotti anyakönyvi kivonatot, valamint
* a halott vizsgálati bizonyítvány temettető részére kiállított példányát,
* a kérelemhez mellékelt nyilatkozatokat.

Amennyiben nincs vagy nem lelhető fel eltemettetésre köteles személy, úgy az egészségügyi intézmény hivatalból indít eljárást.

### Eljárási illetékek

Az eljárás költség- és illetékmentes.

### Ügyintézési határidő

A halálesetről való tudomásszerzést követő **21 nap**.

### Ügyindítás helye

Nyíregyháza Megyei Jogú Város Polgármesteri Hivatal Ügyfélszolgálati Centrum (4400 Nyíregyháza, Kossuth tér 1.)